**A Nemzeti Tehetség Program végrehajtásának 2015–2016. évi cselekvési programjáról szóló 1390/2015. (VI. 12.) Korm. határozat**

**Jogszabály-ismertető – 2015. június 12.**

A **Magyar Közlöny** (www.magyarkozlony.hu) 2015. évi **80. szám**ában jelent meg **a Nemzeti Tehetség Program végrehajtásának 2015–2016. évi cselekvési programjáról szóló 1390/2015. (VI. 12.) Korm. határozat.** Kommentálás nélkül, teljes terjedelmében olvasható az alábbiakban, melyhez érdemes hozzáolvasni a 3,5 oldalas mellékletet a Magyar Közlönyből. Megállapítható, hogy érdemes (volt) az intézményeknek elindulni a tehetségponttá válás folyamatában.

Kelt. 2015. június 12.

*Toldi Attila*

*Baptista Pedagógiai Intézet*

*tanügy-igazgatási előadó (+36-20/478-5582)*

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**A Kormány 1390/2015. (VI. 12.) Korm. határozata**

**a Nemzeti Tehetség Program végrehajtásának 2015–2016. évi cselekvési programjáról**

1. A Kormány

1. a  Nemzeti Tehetség Program elfogadásáról, a  Nemzeti Tehetség Program finanszírozásának elveiről, valamint  a  Nemzeti Tehetségügyi Koordinációs Fórum létrehozásának és működésének elveiről szóló 126/2008. (XII. 4. ) OGY határozat 1. számú mellékleteként elfogadott, 2008–2028. évekre vonatkozó Nemzeti Tehetség Programban meghatározott célkitűzések végrehajtása érdekében a 2015–2016. évekre

aa) egységes, komplex, nemzeti tehetségazonosítási, kiválasztási és az  egyéni fejlesztésen alapuló tehetséggondozó rendszer kialakítását;

ab) a  rendelkezésre álló források költséghatékony felhasználását, a  források felhasználásának összehangolását, a magyar tehetségsegítés eredményeinek hazai, az Európai Unió tagállamaival és más államokkal való megismertetését;

ac) a  tehetségsegítő programok folyamatos működtetését, a  tehetségsegítő hagyományok őrzését és gazdagítását, a  hazai, a  hazai nemzetiségi és a  határon túli magyar tehetségfejlesztő közösségek nemzeti együttműködésének segítését;

ad) hosszú távú, kiszámítható és komplex tehetségfejlesztő programok megvalósításának elősegítését;

ae) a  tehetségfelismerés és tehetséggondozás szervezeti rendszeréhez való hozzáférés különbségeinek feltárását és a  hozzáférés esélyeinek javítását, különös tekintettel a  roma tanulók, a  fogyatékossággal élők, és a  hátrányos helyzetű kistérségekben élő tehetséges fiatalok tehetségsegítő programokba történő bevonására;

af) a kiemelkedő tehetségek támogatását;

ag) a  tehetség fejlesztését és hasznosulását segítő környezet biztosítását, a  tehetséges fiatalok társadalmi felelősségvállalásának erősítését és annak elősegítését, hogy a  tehetséges magyar fiatalok tudásukat és tehetségüket hosszú távon Magyarországon kamatoztassák;

ah) a külföldi programokban részt vevő tehetséges magyar fiatalok hazatérésének ösztönzését;

ai) a  tehetséggondozásban érintett szereplők szakmai tevékenységének fejlesztését, a tehetségfejlesztési programok eredményességének és hatékonyságának vizsgálatát; továbbá

aj) a tehetségsegítő személyek és szervezetek fokozottabb megbecsülését jelöli meg a cselekvési program kiemelt fejlesztési területeiként;

b) elfogadja az  1.  mellékletben foglalt, 2015–2016. évekre vonatkozó cselekvési programot, melyet a rendelkezésre álló források figyelembevételével kell végrehajtani;

c) felkéri az érdekelt szervezeteket, hogy működjenek közre a Nemzeti Tehetség Program végrehajtásában.

2. Ez a határozat a közzétételét követő napon lép hatályba.

3. ***Hatályát veszti*** a  Nemzeti Tehetség Program végrehajtásának 2009–2010. évi cselekvési programjáról szóló ***1120/2009. (VII. 23.) Korm. határozat.***

*Orbán Viktor* s. k.,

miniszterelnök